**Прилог 40.**

**ПРОВОЗНИ ПРАТЕЋИ ДОКУМЕНТ**

**Образац провозног пратећег документа**

**Објашњење и подаци за провозни пратећи документ**

Скраћеница ''BCP'' (''поступак осигуравања континуитета пословања'') која се користи у овом објашњењу односи се на ситуације у којима се примјењује поступак прописан чланом 245. тачка р), чланом 262. став (1) тачка б) и Прилогом 45. ове одлуке.

Ако се пратећи провозни докумет штампа, може се користити обичан папир.

Провозни пратећи документ штампа се на основу података добијених из провозне декларације, које је, према потреби, измијенио корисник поступка провоза и/или овјерила полазна царинска канцеларија, и попуњава се на сљедећи начин:

1**. Поље MRN**

MRN се штампа на првој страни обрасца и на свим пописима наименовања, осим када се ти обрасци користе у оквиру BCP-а, у ком случају се не додјељује МRN.

МRN се штампа и у облику бар кода коришћењем стандардног ''кода 128'', скуп знакова ''B''.

2. **Поље ''Обрасци'':**

* прва подјела: редни број односног штампаног листа,
* друга подјела: укупан број штампаних листова (укључујући и попис наименовања).

3. **Поље ''Безбједност'' (11 07)**

Ако у документу нема информација о безбједности, поље остаје празно.

4. **Поље ''Укупан број наименовања''**

Збир свих наименовања робе обухваћених једном декларацијом

5. **Поље** **''Укупан број пакета''**

Збир свих паковања обухваћених једном декларацијом.

6. Поље ''BCP – Повратни примјерак ППД-а који се враћа царинској канцеларији''

Назив, адреса и шифра царинске канцеларије којој се враћа примјерак провозног пратег документа у

случају примјене BCP - а.

7. **Поље ''Осигурање није валидно у''**

Ако се примјењује BCP, наводе се шифре земаља у којима се осигурање не може употријебити.

8. **Инциденти током превоза (BCP)**

Ово се поље користи ако се примјењује BCP и ако се догоде инциденти током превоза.

Примјењује се сљедећи поступак у случају да због недоступности новог компјутеризираног провозног система, царински орган надлежан према мјесту где се налази превозно средство није у могућности да овај податак евидентира директно у систем.

Од момента када роба напусти полазну царинску канцеларији до момента њеног доласка у одредишну царинску канцеларији може се појавити потреба да се у провозни пратећи документ који прати робу додају одређени подаци. Ти подаци односе се на радњу превоза и уписује их, током обављања одговарајућих активности, превозник одговоран за превозно средство у које је роба утоварена. Ти подаци могу се додати ручно, под условом да су јасно и читко уписани мастилом и великим штампаним словима.

Подсјећа се превозник да се роба смије претоварити само уз одобрење царинског органа на чијем се подручју треба обавити претовар, без обзира на изузећа прописана чланом 279. ове одлуке.

Ако се роба превози у интермодалним превозним јединицама, као што су, међу осталим, контејнери, измјенљиви сандуци и полуприколице, корисник поступка провоза не мора навести те податке ако се због логистичких разлога на мјесту отпреме не може навести идентитет и државна припадност превозног средства у тренутку пуштања робе у поступак провоза. Интермодалне превозне јединице морају имати јединствене идентификационе бројеве, који су наведени у елементу податка број: 19 07 063 000 (идентификациони број контејнера), а робом се не смије руковати при промјени начина превоза.

Ако надлежни царински орган сматра да се предметни провоз може наставити на уобичајени начин, он овјерава провозни пратећи документ послије предузимања свих неопходних мјера.

У зависности од случаја, надлежна провозна или одредишна царинска канцеларија дужна је у систем унијети податке који су додани у провозни пратећи документ. Те податке може унијети и овлашћени прималац.

Ти додатни уноси односе се на сљедећа поља и активности:

* Поље Царинска канцеларија за регистрацију инцидената:

Уписује се шифра царинске канцеларије гдје је регистрован инцидент.

* Поље Шифра инцидента:

Уписује се природа (шифра) насталог инцидента из члана 279. ове Одлуке.

Користе се сљедеће шифре инцидената:

|  |  |
| --- | --- |
| Шифра инцидента | Опис инцидента |
| 1 | Ако је превозник приморан одступити од плана пута прописаног у складу са чланом 268. став (2) ове одлуке због околности које су ван његове контроле |
| 2 | Ако су пломбе у току превоза оштећене или неовлашћено измијењене због разлога који су ван контроле превозника, |
| 3 | Ако се роба, под надзором царинског органа, претовара са једног превозног средства на друго, |
| 4 | Ако је, због непосредне опасности, потребно одмах дјелимично или потпуно истоварити робу са пломбираног превозног средства, |
| 5 | Ако је дошло до инцидента који може утицати на способност корисника поступка провоза или превозника да испуни своје обавезе, |
| 6 | Ако се промијени било који елемент који чини једно превозно средство из члана 260. став (3) ове одлуке. |

9. Поље Полазна царинска кацеларија (17 03):

* + Назив и шифра полазне царинске канцеларије, те пуно име и број одобрења овлашћеног пошиљаоца (ако постоји).
  + датум пуштања робе у поступак провоза.

Пратећи провозни документ се не смије мијењати, нити се подаци у њега смију додавати нити из њега брисати, осим ако је другачије утврђено овом одлуком.