**Прилог 47.**

**Објашњење за попис пошиљке**

**ГЛАВА I - ОПШТЕ НАПОМЕНЕ**

1. **Дефиниција**

Попис пошиљке значи документ који има карактеристике описане у овом прилогу.

2. **Образац пописа пошиљке**

2.1. Као попис пошиљке може се користити само предња страна обрасца.

2.2. Обиљежја и садржај пописа пошиљке су сљедећа:

а) наслов "Попис пошиљке",

б) поље димензија 70 x 55 мм које је подијељено на горњи дио димензија 70 x 15 мм и доњи дио димензија 70 x 40 мм,

ц) колоне са сљедећим насловима који иду сљедећим редослиједом:

* редни број,
* ознаке, бројеви, број и врста паковања, опис робе,
* држава отпреме/извоза,
* бруто маса у килограмима (кг),
* резервисано за службену употребу.

Корисник може прилагодити ширину колона његовим потребама. Међутим, колона под насловом "Резервисано за службену употребу" увијек мора имати ширину од најмање 30 мм. Корисник сам може одлучити како ће користити друге просторе који нису наведени у тач. а), б) и ц).

2.3. Одмах испод посљедње уписане ставке мора се повући водоравна линија, а сав неискоришћен простор мора се прецртати, ради спречавања накнадног додавања података.

**ГЛАВА II - ПОДАЦИ КОЈИ СЕ УНОСЕ У ПОЈЕДИНА ПОЉА**

1. **Поље**

1.1. Горњи дио

Ако се попис пошиљке прилаже уз провозну декларацију, корисник поступка провоза у горњи дио поља уписује одговарајућу шифру ''TR'', ''BH'', ''Т1'', ''T2'' или ''Т2F''.

1.2. Доњи дио

Подаци наведени у тачки 4. Главе III овог прилога обавезно се уписују у овај дио поља.

2. **Колоне**

2.1. Редни број

Редни број мора се уписати испред сваке ставке наведене у попису пошиљке.

2.2. Ознаке, бројеви, број и врста паковања, опис робе

Ако се попис пошиљке прилаже уз провозну декларацију, захтијевани подаци уписују се у складу са Прилогом 23. и Прилогом 24. ове одлуке, осим ако у прилогу 39. ове одлуке није наведено другачије.

Попис мора садржавати податке из поља 31 (Паковање и опис робе), 44 (Додатне информације/Приложени документи/потврде и одобрења) и, према потреби, из поља 33 (Шифра робе) и 38 (Нето маса (кг)) провозне декларације.

2.3. Држава отпреме/извоза

Уписује се назив државе из које се роба шаље (отпрема) или извози.

2.4. Бруто маса (кг)

Уписују се подаци из поља 35 ЈЦИ (видјети Прилог 23. и Прилог 39. ове одлуке).

**ГЛАВА III - КОРИШЋЕЊЕ ПОПИСА ПОШИЉКЕ**

1. Уз провозну декларацију не могу се истовремено приложити и попис пошиљке и један или више допунских образаца.

2. Ако се користи попис пошиљке, поље 15 (Држава отпреме/извоза), 32 (Наименовање број), 33 (Шифра робе), 35 (Бруто маса (кг)) и, према потреби, поље 44 (Додатне информације/Приложени документи/потврде и одобрења) обрасца провозне декларације морају се прецртати, а поље 31 (Паковање и опис робе) не може се користити за уписивање ознака, бројева, броја и врсте паковања или описа робе. Упућивање на серијски број и ознаке различитих пописа пошиљке уписује се у поље 31 (Паковање и опис робе) обрасца провозне декларације која се користи.

3. Попис пошиљке обавезно се подноси у истом броју примјерака као и провозна декларација на коју се односи.

4. При регистрацији провозне декларације, попис пошиљке мора добити исти регистарски (евиденциони) број као и примјерци провозне декларације на коју се односи. Тај се број уписује или употребом печата који има назив полазне царинске канцеларије или ручно. Ако се уписује ручно, мора бити овјерен службеним печатом полазне царинске канцеларије.

Службеник полазне царинске канцеларије не мора потписати обрасце.

5. Ако је уз једну провозну декларацију приложено неколико пописа пошиљке, ти пописи морају бити означени серијским бројем додијељеним од стране корисника поступка провоза, а број приложених пописа пошиљке уписује се у поље 4 (Попис пошиљке) односне провозне декларације.